Predlog SKLEP SVETA o stališču Evropske unije v Odboru za trgovino in trajnostni razvoj, ustanovljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, v zvezi z delovanjem foruma civilne družbe in vzpostavitvijo skupine strokovnjakov za preučitev zadev, ki spadajo v področje delovanja Odbora za trgovino in trajnostni razvoj /* COM/2012/0205 final - 2012/0100 (NLE) */





OBRAZLOŽITVENI MEMORANDUM Sporazum o prosti trgovini med Evropsko unijo in njenimi državami članicami na eni strani ter Republiko Korejo na drugi strani (v nadaljnjem besedilu: Sporazum) je bil podpisan 6. oktobra 2010 in se začasno uporablja od 1. julija 2011. Člen 13.13(1) Sporazuma določa, da se pogodbenici s sklepom Odbora za trgovino in trajnostni razvoj dogovorita o delovanju foruma civilne družbe najpozneje eno leto po začetku veljavnosti Sporazuma. Člen 13.15 določa vzpostavitev seznama oseb, ki bi lahko bile pozvane k sodelovanju v skupini strokovnjakov za preučitev zadev v zvezi s trgovino in trajnostnim razvojem, ki niso bile zadovoljivo obravnavane na posvetovanjih. Priloženi predlog je predlog za pravni instrument, s katerim se odobri stališče Unije v Odboru za trgovino in trajnostni razvoj glede navedenih vprašanj. 2012/0100 (NLE) Predlog SKLEP SVETA o stališču Evropske unije v Odboru za trgovino in trajnostni razvoj, ustanovljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, v zvezi z delovanjem foruma civilne družbe in vzpostavitvijo skupine strokovnjakov za preučitev zadev, ki spadajo v področje delovanja Odbora za trgovino in trajnostni razvoj SVET EVROPSKE UNIJE JE – ob upoštevanju Pogodbe o delovanju Evropske unije, zlasti prvega pododstavka člena 207(4), v povezavi s členom 218(9) Pogodbe, ob upoštevanju predloga Komisije[1], ob upoštevanju naslednjega: (1) Svet je 23. aprila 2007 Komisijo pooblastil, da v imenu Evropske unije in njenih držav članic izvede pogajanja o sporazumu o prosti trgovini z Republiko Korejo. (2) Sporazum o prosti trgovini med Evropsko unijo in njenimi državami članicami ter Republiko Korejo (v nadaljnjem besedilu: Sporazum) je bil podpisan 6. oktobra 2010. (3) V skladu s členom 15.10(5) se Sporazum začasno uporablja od 1. julija 2011 s pridržkom njegove poznejše sklenitve. (4) Člen 13.13(1) Sporazuma določa, da se pogodbenici s sklepom Odbora za trgovino in trajnostni razvoj dogovorita o delovanju foruma civilne družbe najpozneje eno leto po začetku veljavnosti Sporazuma. (5) Člen 13.15(3) določa vzpostavitev seznama oseb, ki bi lahko bile pozvane k sodelovanju v skupini strokovnjakov za preučitev zadev v zvezi s trgovino in trajnostnim razvojem, ki niso bile zadovoljivo obravnavane na posvetovanjih. (6) Unija bi zato morala oblikovati stališče v zvezi z delovanjem foruma civilne družbe in seznamom oseb, ki bi lahko bile pozvane k sodelovanju kot strokovnjaki – SPREJEL NASLEDNJI SKLEP: Člen 1 Stališče Unije v Odboru za trgovino in trajnostni razvoj, ustanovljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, v zvezi z: (i) delovanjem foruma civilne družbe, določenega v členu 13.13(1) Sporazuma, in (ii) vzpostavitvijo seznama usposobljenih posameznikov, ki bi lahko delovali kot člani skupine v skladu s členom 13.15(3) Sporazuma, temelji na osnutkih sklepov Odbora za trgovino in trajnostni razvoj, ki so priloženi temu sklepu. Člen 2 Ta sklep začne veljati z dnem sprejetja. Po sprejetju se ti sklepi o Odboru za trgovino in trajnostni razvoj EU-Koreja objavijo v Uradnem listu Evropske unije. V Bruslju, Za Svet Predsednik PRILOGA I Osnutek SKLEPA št. […] ODBORA ZA TRGOVINO IN TRAJNOSTNI RAZVOJ EU-KOREJA z dne [datum] o sprejetju poslovnika foruma civilne družbe v skladu z zahtevami iz člena 13.13 Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani ODBOR ZA TRGOVINO IN TRAJNOSTNI RAZVOJ JE – ob upoštevanju Sporazuma o prosti trgovini med Evropsko skupnostjo in njenimi državami članicami na eni strani ter Republiko Korejo na drugi strani, ki je bil podpisan 6. oktobra 2010 v Bruslju (v nadaljnjem besedilu: Sporazum), in zlasti člena 13.13 Sporazuma, ob upoštevanju naslednjega: (1) Člen 13.13 Sporazuma določa, da se člani nacionalnih svetovalnih skupin vsake pogodbenice sestanejo v okviru foruma civilne družbe. (2) Sestava foruma civilne družbe zagotovi uravnoteženo zastopanje članov nacionalnih svetovalnih skupin. (3) Pogodbenici se s sklepom Odbora za trgovino in trajnostni razvoj dogovorita o delovanju foruma civilne družbe najpozneje eno leto po začetku veljavnosti tega sporazuma – SPREJEL NASLEDNJI SKLEP: Člen 1 Sprejme se poslovnik foruma civilne družbe, kot je naveden v Prilogi k temu sklepu. Člen 2 Ta sklep začne veljati z dnem sprejetja. V … dne … Za Odbor za trgovino in trajnostni razvoj Sopredsednik Odbora za trgovino in trajnostni razvoj iz Republike Koreje X || Sopredsednik Odbora za trgovino in trajnostni razvoj iz Evropske unije X Priloga POSLOVNIK FORUMA CIVILNE DRUŽBE Člen 1 Forum civilne družbe sestavlja 12 članov iz nacionalnih svetovalnih skupin EU in 12 članov iz nacionalnih svetovalnih skupin Koreje, ki jih imenujejo same nacionalne svetovalne skupine. Člane lahko spremljajo strokovni svetovalci. Med predstavniki foruma civilne družbe iz vsake pogodbenice so vsaj trije predstavniki poslovnih organizacij, sindikatov in okoljskih nevladnih organizacij. Člen 2 Forumu civilne družbe sopredsedujeta predstavnik EU in predstavnik Koreje. Nacionalne svetovalne skupine EU in nacionalne svetovalne skupine Koreje imenujejo svojega sopredsednika izmed svojih predstavnikov v forumu civilne družbe. Sopredsednika pripravita dnevni red srečanj foruma civilne družbe na podlagi zahtev svojih nacionalnih svetovalnih skupin. Poleg tega dnevni red vključuje naslednji redni točki: (a) obveščanje pogodbenic o izvajanju poglavja o trgovini in trajnostnem razvoju; (b) poročila o posvetovanjih, ki se izvajajo v skladu s členom 13.14, o delu, ki ga opravlja skupina strokovnjakov v skladu s členom 13.15. Člen 3 Forum civilne družbe se sestane vsaj enkrat na leto, izmenično v Bruslju in Seulu, razen če se pogodbenici ne dogovorita drugače. Izredno srečanje se lahko skliče na zahtevo ene od nacionalnih svetovalnih skupin. PRILOGA II Osnutek SKLEPA št. […] ODBORA ZA TRGOVINO IN TRAJNOSTNI RAZVOJ EU-KOREJA z dne [datum] o vzpostavitvi skupine strokovnjakov iz člena 13.15 Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani ODBOR ZA TRGOVINO IN TRAJNOSTNI RAZVOJ JE – ob upoštevanju Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (v nadaljnjem besedilu: pogodbenici oziroma Sporazum), ki je bil podpisan 6. oktobra 2010 v Bruslju, ter zlasti člena 13.15 Sporazuma, ob upoštevanju naslednjega: (1) Pogodbenica lahko zahteva, da se skupina strokovnjakov sestane in preuči zadevo, ki ni bila zadovoljivo obravnavana na posvetovanjih na vladni ravni. (2) Izvajanje priporočil skupine strokovnjakov nadzoruje Odbor za trgovino in trajnostni razvoj. (3) Pogodbenici sta pripravili seznam 18 imen, ki je naveden v Prilogi 2 – SPREJEL NASLEDNJI SKLEP: Člen 1 Sprejme se seznam strokovnjakov, naveden v Prilogi k temu sklepu, ki lahko delujejo kot člani skupine za namene člena 13.15 Sporazuma. Člen 2 Ta sklep začne veljati z dnem sprejetja in se posreduje Odboru za trgovino EU-Koreja. V … dne … Za Odbor za trgovino in trajnostni razvoj Sopredsednik Odbora za trgovino in trajnostni razvoj iz Republike Koreje X || Sopredsednik Odbora za trgovino in trajnostni razvoj iz Evropske unije X Priloga Seznam strokovnjakov Strokovnjaki, ki jih predlaga Koreja Kee-whahn CHAH Young Gil CHO Weon Jung KIM Suh-Yong CHUNG Taek-Whan HAN Won-Mog CHOI Strokovnjaki, ki jih predlaga EU Eddy LAURIJSSEN Jorge CARDONA Karin LUKAS Hélène RUIZ FABRI Laurence BOISSON DE CHAZOURNES Geert VAN CALSTER Predsedniki Thomas P. PINANSKY Nguyen Van TAI Le HA THANH Jill MURRAY Ricardo MELÉNDEZ-ORTIZ Nathalie BERNASCONI-OSTERWALDER OCENA FINANČNIH POSLEDIC ZAKONODAJNEGA PREDLOGA S PRORAČUNSKIM VPLIVOM 1. NASLOV PREDLOGA: Sklep Sveta o stališču Evropske unije v Odboru za trgovino in trajnostni razvoj, ustanovljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, v zvezi z delovanjem foruma civilne družbe in vzpostavitvijo skupine strokovnjakov za preučitev zadev, ki spadajo v področje delovanja Odbora za trgovino in trajnostni razvoj 2. PRORAČUNSKE VRSTICE: Poglavje in člen: Upravna sredstva Komisije za kritje stroškov za tolmačenje in stroškov za prostore. Znesek za zadevno leto, določen v proračunu: v primeru nepredvidenih potreb se lahko sredstva črpajo iz naslednjih proračunskih vrstic: 20.02.01 – Zunanjetrgovinski odnosi, vključno z dostopom do trgov držav nečlanic Skupnosti 20.01.02.11.00.02.40 – Srečanja, vključno s srečanji samo predstavnikov Komisije 3. FINANČNE POSLEDICE ¨ Predlog nima finančnih posledic. ¨ Predlog nima finančnih posledic na odhodke, ima pa finančne posledice na prihodke – učinek je naslednji: v mio. EUR (na eno decimalno mesto natančno) || || Proračunska vrstica || Prihodki[2] || 12-mesečno obdobje z začetkom dd.mm.llll || [Leto n] Člen … || Vpliv na lastna sredstva || || Stanje po ukrepu || [n+1] || [n+2] || [n+3] || [n+4] || [n+5] Člen … || || || || || Člen … || || || || || 4. UKREPI PROTI GOLJUFIJAM [1] UL C […], […], str. […]. [2] Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 25 % stroškov zbiranja.